Fonnafly

Fonnafly AS er et helikopterselskap med hovedbase i Sand i Ryfylke som ble etablert i 1970. Selskapet har avdelinger i Bergen, Voss, Sand, Stavanger, Kristiansand og Torp . Fonnafly tilbyr taxiflyvning, sightseeing,  lasteflyging, mastemontering, betongflyging, overvåkning, foto, film og reportasjeflyging med mer. Selskapet opererer fire helikoptre av type Robinson R44, 2 stk. EC-120B, 1 stk. Augusta A109, 1 stk. EC135, 5 stk. AS 350B3. Selskapet opererer hele året.

Selskapet har i tillegg eget verksted (tidl. Helifly Maintenance) på Torp flyplass som utfører tekniske tjenester på egne og andre sine luftfartøy.

 Historie 
Fonnafly AS startet som et sjøflyselskap med hovedbase i Rosendal.

Fonnafly Sjø AS ble skilt ut fra Fonnafly AS som eget selskap i 1990. Selskapet var et rent sjøflyselskap frem til 1. april 2004, da selskapet fikk tillatelse til å operere helikopter. To helikopter av typen Robinson R44 ble sett i operasjon ut fra baser på Flesland og Bergen. Fra 2005 har det også vært drift med helikopter fra Voss.

Ulykker

2005 - Et helikopter av typen Robinson R44 med 4 personer ombord havarerte under landing ved Dyranut på Hardangervidda. Ingen personskade.2006 - Et helikopter av typen AS 350B3 havarerte ved Bavalen på Voss. Begge ombordværende omkom.2009 - Et helikopter av typen AS 350B2 med 6 personer ombord havarerte ved Hoggarvatn i Rogaland etter en teknisk svikt i halerorotoren. 1 person ble lettere skadet.2013 - Et helikopter med fem personer om bord havarerte ved Røldal Skisenter 27. april. Ingen alvorlig skadet. Helikopteret knakk i to biter og delen med førerhus ble liggende opp ned.

 Referanser 

 Eksterne lenker 
 Fonnafly, offisiell nettside 

Kategori:Norske helikopterselskaper
Kategori:Flyselskaper etablert i 1970
Kategori:1970 i Norge